**Brazzaville** je najveći i glavni grad Republike Kongo. U njemu živi 1,373.382 stanovnika što je skoro jedna trećina svih stanovnika zemlje.

Geografija
----------

Satelitska snimka rijeke Kongo s pozicijom grada
Brazzaville leži na sjevernoj obali rijeke Kongo, preko puta Kinshase, odmah ispod bazena Malebo na relativno ravnom zemljištu oruženom savanom. Brazzaville je udaljen oko 506 km od Atlanskog oceana i luke Pointe-Noire.

### Administrativna podjela

Grad je administrativno podjeljen na 7 okruga (*arondismana*), a to su:

* Makélékélé (1)
* Bacongo (2)
* Poto-Poto (3)
* Moungali (4)
* Ouenzé (5)
* Talangaï (6)
* Mfilou (7)

Klima
-----

Brazzaville ima tipičnu tropsku klimu po Köppenovoj klasifikaciji klime, s dužom sezonom kiša koja traje od oktobra do maja, te kraćim zimskim sušnim periodom koji kulminaciju ima od jula do augusta. Temperaturne oscilacije su male, tako da ima relativno konstantnu temperaturu tokom cijele godine koja se kreće od 26 do 30 °C.

| **Klimatološki medijani za Brazzaville** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 32 | 33 | 33 | 32 | 29 | 28 | 29 | 31 | 32 | 31 | 31 | **31** |
| Srednji minimum (°C) | 21 | 21 | 21 | 22 | 21 | 18 | 17 | 18 | 20 | 21 | 21 | 21 | **20** |
| Precipitacija (mm) | 135 | 145 | 196 | 196 | 159 | 8 | 3 | 3 | 30 | 119 | 222 | 142 | **1 358** |
| *Izvor:*  |

Historija
---------

Brazzaville je osnovan 1883. kada je selo Ntamo *kupio* od lokalnih domorodaca francuski istraživač talijanskih korijena Pierre Savorgnan de Brazza (po njemu je grad kasnije dobio ime). On je u ime Francuske sklopio sporazum sa lokalnim plemenima o zaštiti (protektoratu). Nakon četiri godine Francuzi su izgradili grad koji je trebao osigurati Francuzima prisutnost, nasuprot susjednom belgijskom Léopoldvillu. Nakon Berlinske konferencije 1884. Francuska je i službeno potvrdila svoj suverenitet nad tim dijelom Konga, tako da je Brazzaville postao glavni grad kolonije Francuski Kongo, a zatim njihove federacije Francuske Ekvatorijalne Afrike (Gabon, Centralnoafrička Republika, Čad i Kongo). Francuzi su 1924 izgradili željezničku prugu do atlanske luke Pointe-Noire.

Za vrijeme Drugog svjetskog rata grad je bio pod kontrolom vlade iz Vichya, a nakon njenog sloma u gradu je 1944. održan susret predstavnika de Gaullea i predstavnika francuskih afričkih kolonija. Rezultat tog susreta bila je poznata Brazavilska deklaracija, koja je trasirala buduće odnose između kolonija i Francuske nakon rata.

Mauzolej osnivača grada Pierra Savorgnana de Brazze
Sve do ranih 1960-ih i stjecanja nezavisnosti, centar grada (sa upravom i tgovinama) bio je čisto evropski, s afričkim kvartovima na sjeveroistoku (Poto-Poto) i jugozapadu (Bacongo i Makélékélé). Od stjecanja nezavisnosti Brazzaville je često pozornica krvavih sukoba i razaranja. Od samog starta tu je bilo više sukoba između pobunjeničkih i vladinih snaga, ali i međunarodnih sukoba, s vojskom susjedne DR Kongo i Angole. Grad je bio poprište krvavih građanskih ratova 1990-ih, koji su rezultirali hiljadama civilnih žrtava i brojnim izbjeglicama.

Privreda i transport
--------------------

Brazzaville je primarno grad državne administracije, ali i najveći privredni centar te nerazvijene zemlje. Luka na rijeci Kongo (glavna prometnica tog dijela Afrike), značajno je proširena nakon Drugog svjetskog rata jer je preko polovice njenog prometa u tranzitu za uzvodne zemlje. Grad ima i nešto prehrambene, tekstilne i metalske industrije, uz pogone za štavljenje koža.

Grad je željezničkom prugom spojen s lukom Pointe-Noire na Atlantskom oceanu, a ima i međunarodni aerodrom Maya-Maya.

Obrazovanje
-----------

Teološka škola osnovana 1961. uz katoličku katedralu, bila je jezgra Nacionalnog univerziteta koji je osnovan 1972. godine. Danas na njemu pored domaćih, studiraju i studenti iz susjednih zemalja: Gabona, Čada i Centralnoafričke Republika. Grad ima i brojne stručne i tehničke institute, i školu afričke umjetnosti Poto-Poto. Brazzaville je i regionalni centar Svjetske zdravstvene organizacije.

Gradovi prijatelji
------------------

* Francuska Reims
* Njemačka Dresden
* Demokratska Republika Kongo Kinshasa
* Senegal Dakar

Izvori
------

1. 1 2  „*Kongo: Regions & Towns*" (engleski). Citypopulationde. Pristupljeno 16. 1. 2012.
2. 1 2 3 4 5 6 7  „*Brazzaville*" (engleski). Encyclopædia Britannica. Pristupljeno 16. 01. 2012.
3. ↑  „*Average Conditions Brazzaville*". BBC Weather. Pristupljeno 16. 1. 2012.

Vanjske veze
------------

***Brazzaville*** na Wikimedijinoj ostavi

* Biografija osnivača grada Savorgnana de Brazze, od Marije Petringe ()
* *Brazzaville* na portalu Encyclopædia Britannica ()

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 242100229
* LCCN: n79079432
* GND: 4080519-0
* BNF: cb11960993d (podaci)

 |